èvá maitrāvaruṇacamasé vasatīvárīrnáyantyā́ maitrāvaruṇacamasā́dvasatīvárīṣu yáścāsaú pūrvedyurāhr̥tó yajñásya ráso yáścādyāhr̥tastámevaìtádubháyaṃ sáṃsr̥jāma íti vádantastádu táthā ná kuryādyadvā́ ādhavanī́ye samavanáyati tádevaìṣá ubháyo yajñásya rásaḥ sáṃsr̥jyaté 'tha hotr̥camasé vasatīvárīrgr̥hṇāti nigrābhyā̀bhyastadyádupáryupari cā́tvālaṃ saṃsparśáyatyáto vaí devā dívamupódakrāmaṃstadyájamānamevaìtátsvargyám pánthānamanusáṃkhyāpayati